पाएं अपने शहर की ताज़ा ख़बरें और फ्री ई-पेपरडाउनलोड करें
शहर के समीपस्थ वल्लभा गार्डन में मेरा गांव काेराेना मुक्ति अभियान काे लेकर शुक्रवार काे बैठक हुई। इसमें गांवाें में संक्रमण की चेन काे ब्रेक करने काे लेकर चर्चा की गई। इसमें मुख्य रूप से गांवाें में वाॅलिंटियर्स बनाकर घर-घर सर्वे करना, मामूली लक्षण वाले मरीजाें काे काेविड केयर सेंटर भेजना आदि पर चर्चा की गई।
बैठक में मुख्य रूप से क्षेत्रीय विधायक व पर्यटन मंत्री उषा ठाकुर, भाजपा प्रदेश महामंत्री कविता पाटीदार, डाॅ. निशांत खरे, एसडीएम अभिलाष मिश्रा, एएसपी पुनीत गेहलाेत, तहसीलदार धीरेंद्र पाराशर, एसडीओपी विनाेद शर्मा सहित जनप्रतिनिधि माैजूद रहे। बैठक में गांवाें में काेराेना की चेन काे ब्रेक करने के लिए गांव की सीमाओं काे बंद करना, काेविड केयर सेंटर गांव-गांव तैयार करना सहित मुद्दाें पर चर्चा की गई।
बैठक में मंत्री ठाकुर ने बताया कि मध्यभारत अस्पताल में इस माह के मध्य तक ऑक्सीजन जनरेटर प्लांट लग जाएगा। एसडीएम मिश्रा ने बताया कि वर्तमान में हर गांव में काेविड केयर सेंटर बनाए जा रहे हैं। तहसील में पांच अस्पतालाें में काेविड मरीजाें के उपचार के लिए ऑक्सीजन बेड व आईसीयू बेड उपलब्ध है। संचालन भाजपा जिलाध्यक्ष राजेश साेनकर ने किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn